Z A P I S N I K

sa 10. sjednice Upravnog vijeća Pučkog otvorenog učilišta Samobor održane 1.8.2022. s početkom u 10:15 sati putem zooma.

Sjednici nazoče dva člana Upravnog vijeća i zapisničarka-tajnica POU.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke.

Tema sjednice je otvaranje molbi pristiglih na natječaj za izbor i imenovanje ravnatelja/ravnateljice POU Samobor.

Predsjednica UV-a se javila telefonom ali nije bila prisutna na zoom sjednici. Članovi su dogovorili međusobno da se, zaključci s ove sjednice i zapisnik s otvaranja molbe, pošalju predsjednici mailom te će ih ona potpisati i skenirane vratiti mailom.

Tajnica POU Samobor obavještava članove UV-a da je na natječaj za izbor ravnatelja/ravnateljice objavljen u Glasniku Samobora i Svete Nedelje 8.7.2022. te u Narodnim novinama, dnevnom glasilu 24 sata i na web stranici POU Samobor <https://www.samobor.hr/pousamobor> 13.7.2022. godine, pristigla u roku (krajnji rok prijava 21.7.2022.) 1 molba.

Članovi Upravnog vijeća pristupaju otvaranju molbu kandidatkinje.

Nakon pregleda pristigle molbe i utvrđivanja da su ispunjeni svi formalni uvjeti natječaja, Upravno vijeće jednoglasno donosi (predsjednica telefonom, članovi zoomom) zaključak kojim predlaže Gradskom vijeću Grada Samobora da za ravnateljicu Pučkog otvorenog učilišta Samobor na razdoblje od četiri godine imenuje kandidatkinju koja se prijavila na natječaj.

Članica UV-a (predstavnica radnika) će zaključak proslijediti Stručnom vijeću POU Samobor kako bi na njega dalo mišljenje.

Tajnica POU Samobor iznosi da po novom Zakonu o proračunu, Upravno vijeće mora donijeti polugodišnje financijsko izvješće u roku od 30 dana od predaje obrazaca na FINU.

Članovi UV-a jednoglasno donose

ZAKLJUČAK

Donosi se Izvještaj proračuna, proračunskih i izvanproračunskih korisnika Pučkog otvorenog učilišta Samobor za period od 1.1. do 30.6.2022. godine usklađen s Upravnim odjelom za financije Grada Samobora.

Dovršeno u 11 sati.